CELEX: 32017R0337
Language: sl
Date: 2017-02-27 00:00:00
Title: Izvedbena uredba Komisije (EU) 2017/337 z dne 27. februarja 2017 o spremembi Uredbe Komisije (ES) št. 1375/2007 o uvozu ostankov od proizvodnje škroba iz koruze iz Združenih držav Amerike

28.2.2017   
            
            
               SL
            
            
               Uradni list Evropske unije
            
            
               L 50/42
            
         IZVEDBENA UREDBA KOMISIJE (EU) 2017/337
   z dne 27. februarja 2017
   o spremembi Uredbe Komisije (ES) št. 1375/2007 o uvozu ostankov od proizvodnje škroba iz koruze iz Združenih držav Amerike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 178 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1375/2007 (2) vsebuje določbe za zagotovitev, da so ostanki od proizvodnje škroba iz koruze, uvoženi iz Združenih držav Amerike, v skladu z dogovorjeno tarifno določitvijo. Priloga I k navedeni uredbi vsebuje vzorec potrdila o skladnosti, ki ga izda mlinska industrija za postopke mokrega mletja Združenih držav Amerike.
            
         
               (2)
            
            
               Družba, ki potrjuje prejem potrdil proizvajalcev in izdaja potrdila o skladnosti, se je spremenila. Zato je treba v potrdilu o skladnosti ustrezno spremeniti ime družbe.
            
         
               (3)
            
            
               Da bi omogočili uporabo potrdil, izdanih pred datum začetka veljavnosti te uredbe, bi bilo treba vnesti ustrezno določbo.
            
         
               (4)
            
            
               Uredbo (ES) št. 1375/2007 bi bilo treba zato ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V Prilogi I k Uredbi (ES) št. 1375/2007 se vzorec „potrdila o skladnosti“ nadomesti z vzorcem iz Priloge k tej uredbi.
   Člen 2
   Potrdila, ki so izdana v skladu z Uredbo (ES) št. 1375/2007 pred dnevom začetka veljavnosti te uredbe, so še naprej veljavna.
   Člen 3
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. februarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 1375/2007 z dne 23. novembra 2007 o uvozu ostankov od proizvodnje škroba iz koruze iz Združenih držav Amerike (UL L 307, 24.11.2007, str. 5).
   
      PRILOGA